गेल (इंडिया) लिमिटेड

गेल (इंडिया) लिमिटेड (इंग्लिश:Gas Authority of India Limited, , ) ही भारत देशामधील एक सरकारी कंपनी आहे. देशामधील ७ महारत्न कंपन्यांपैकी एक असलेली गेल इंडिया देशातील नैसर्गिक वायू व द्रवित पेट्रोलियम वायूचे उत्पादन करणारी सर्वात मोठी कंपनी आहे. १९८४ साली स्थापन झालेल्या गेल इंडियाचे मुख्यालय नवी दिल्ली येथे असून तिच्या सेवेचे जाळे भारतभर पसरले आहे.

गेल कंपनी ही वाहनांमध्ये वापरल्या जात असलेल्या नैसर्गिक वायू तसेच घरगुती वापरासाठी लागणाऱ्या एल.पी.जी.चे वितरण इतर सरकारी पेट्रोलियम कंपन्यांद्वारे करते. मुंबई महानगर क्षेत्रामधील अनेक स्थानांमधील घरांमध्ये स्वयंपाकासाठी पाईपने वायू पुरवणारी महानगर गॅस लिमिटेड तसेच पुणे परिसरात ही सेवा पुरवणारी महाराष्ट्र नॅचरल गॅस लिमिटेड इत्यादी अनेक कंपन्यांमध्ये गेल इंडियाची भागीदारी आहे.

बाह्य दुवे
अधिकृत संकेतस्थळ

वर्ग:नवरत्‍न कंपन्या
वर्ग:मुंबई रोखे बाजारातील नोंदणीकृत कंपन्या‎
वर्ग:राष्ट्रीय रोखे बाजारातील नोंदणीकृत कंपन्या
वर्ग:बी.एस.ई. सेन्सेक्स
वर्ग:भारतातील सरकारी कंपन्या
वर्ग:निफ्टी ५० माजी घटक